বাংলাদেশের প্রথিতযশা সঙ্গীত শিল্পী ও বঙ্কিম বিশেষজ্ঞ প্রফেসর ড.সারোয়ার জাহান ১৯৪৩ সালের ২ মার্চ তৎকালীন মালদহ (চাঁপাইনবাবগঞ্জ ও ভারতের কিছু অংশ) জেলার কৃষ্ণপুরের এক সম্ভ্রান্ত পরিবারে জন্মগ্রহণ করেন। তাঁর পিতা প্রয়াত ডা.গিয়াসউদ্দিন আহমেদ ও মাতা প্রয়াত মমতাজ বেগম। প্রথিতযশা সঙ্গীত শিল্পী-রফিকুল আলম (স্বাধীন বাংলা বেতার কেন্দ্রের প্রখ্যাত শিল্পী) হলেন তাঁর ছোট ভাই। ছোট ভাই রফিকুল আলমের স্ত্রী হলেন দেশবরেণ্য সঙ্গীত শিল্পী আবিদা সুলতানা।